El gobiernu d’Asturies considera que les lleis de memoria democrática son la garantía pa nun...
#000003
La conseyera de Cultura, Berta Piñán, destaca’l valor incalculable del descubrimientu, datáu va más de 2.500 años, que va exhibise de manera temporal con un videu esplicativu
#000013
La conseyera de Cultura, Política Llingüística y Turismu, Berta Piñán, presentó güei esti descubrimientu, acompañada pol director xeneral de Cultura y Patrimoniu, Pablo León, y l’equipu técnicu del Muséu Arqueolóxicu d’Asturies que s’encargó del estudiu, análisis y tratamientu curativu de les pieces de magar se descubrieron, n’avientu del 2020, gracies al avisu d’un particular.
#000016
“Güei ye un día bien importante y feliz p’Asturies porque recuperamos un testimoniu de valor incalculable pa conocer meyor quién fomos y cómo vivimos. El trabayu tan estraordinariu del equipu del Muséu Arqueolóxicu dexónos sumar a la so colección dos pieces que representen un testimoniu únicu de la Edá del Fierro na península ibérica y n’Europa”, destacó Berta Piñán.
#000017
Les pieces van quedar espuestes temporalmente na sala del Muséu Arqueolóxicu dedicada al alborecer de la cultura castreña o primer Edá del Fierro. Amás de los paneles esplicativos correspondientes, va proyectase un curtiu documental onde se fala del procesu que se siguió nel tratamientu de les pieces desque se descubrieron. El reportaxe ilustra de manera didáctica cómo ha atendese una afayadura arqueolóxica hasta la so conversión en documentu históricu.
#000019
El procesu d’estudiu exhaustivu, coordináu por personal del Muséu Arqueolóxicu d’Asturies, tuvo la collaboración de delles instituciones científiques del país. Primero de facer la llimpieza y afianzamientu de los dos cascos nos talleres de restauración del Muséu Arqueolóxicu d’Asturies, les pieces sometiéronse a dellos estudios técnicos nel Llaboratoriu de Microscopia Electrónica y Microanálisis del Institutu d’Historia del Conseyu Superior d’Investigaciones Científiques. Les pruebes dexaron caracterizar de manera metalográfica les pieces gracies al usu de los equipos técnicos del CSIC y del Muséu Arqueolóxicu Nacional.
#000021
El Muséu Arqueolóxicu d’Asturies va coordinar l’estudiu históricu de les pieces que tien qu’interpretar el significáu del descubrimientu nel contestu de la Edá del Fierro rexonal y l’hábitat fortificáu del oriente asturianu. Asina, los espertos van examinar los cascos usaos n’otres rexones d’Europa pa rastrexar posibles afinidaes formales y simbóliques dende Oriente Mediu hasta les rexones atlántiques.
#000023